กล้วยทอดบัตรคิว สันป่าข่อย ตั้งอยู่เลยตลาดสันป่าข่อยไปนิดนึง วิธีเดินทางคือถ้ามาถึงหน้าค่ายกาวิละให้เลี้ยวเข้าตลาดสันป่าข่อย ขับเลยตลาดไปประมาณนึงจะเจอร้านกล้วยทอดทางขวามือ เป็นร้านใต้ตึกแถวตามรูป จอดรถได้หน้ร้านหรือจะจอดฝั่งตรงข้ามก็ได้ ร้านเปิดทุกวันยกเว้นวันที่มีธุระจริงๆร้านจึงจะปิดตามที่ลุงคนขายบอกมาเปิดตั้งแต่ 8.00-16.00 น. ประมาณ 15.30 น.ก็จะเริ่มเก็บร้านเพราะของใกล้หมดแล้ว วันนี้ไปเย็นๆเลยไม่มีคนต่อคิว แต่ก็ยังมีคนมาซื้อเรื่อยๆ ที่ร้านขายกล้วยทอด ข้าวเม่าทอด มันทอด และของทอดอื่นๆโดยจะขายกันที่ 3 ขนาดคือ เล็ก กลาง ใหญ่ ราคา 15 20 30 บาทตามลำดับ มาครั้งแรกลองสั่งของทอดรวมขนาดกลางไป เปิดถุงมาพบว่าได้เยอะสมราคามากๆเกือบๆเต็มถุงประมาณ 4/5 ของถุง มีแค่กล้วย+มันทอด กล้วยทอดที่นี่ชิ้นจะบางๆออกแข็งๆจืดๆ แป้งกรอบ หวานนิดๆ ไม่อมมัน ส่วนมันทอด เนื้อมันแน่นๆเต็มๆ อร่อยกว่ากล้วยทอดอีก ออกหวานกลางๆ แป้งกรอบและไม่เลี่ยนมาก ตัวแป้งทอดก้นถุงที่เหลือก็ถือว่ากินอร่อยดี แนะนำๆเลย เป็นร้านกล้วยทอดอีกร้านที่ทำกล้วยและมันทอดได้ถูกปากและสมราคาดี สมแล้วที่ต้องต่อคิวซื้อ รสชาติมันให้จริงๆ